text: Azərbaycan mütəxəssislərinin yaratdıqları yerli-milli rəqəmsal məhsulların ölkədaxili tanınması və istifadəsi, habelə istifadəçilərimizin ölkədaxili internet resurslarından istifadə etməsi xarici internet resurslarından asılılığın azalması istiqamətində atılmış ilkin addımlar olacaqdır. Bu addım gələcək üçün perspektivli və bir çox sahəyə töhvə verəcəkdir, daxili internet istifadəsinin dövriyyəsi artdıqca internet qiymətinin tədricən azalması, milli resursların tanınması, xarici kontentin lokalizasiyası və s. Həmçinin sərmayənin milliləşməsinə böyük töhvə verəcəkdir, bu dövrün ən aktual mövzusudur, sosial şəbəkələrdə xərclənən reklam və s. pulları milyonlarla ölçmək olar. İstər sərmayənin milliləşməsi yolunda, istərsə də milli resursların yaradılması yolunda, həmçinin qiymətlərə təsiri baxımından düşünsək, hər bir Azərbaycan vətəndaşının şüurlu olaraq milli resursları istifadə etməsi ölkəmizin xeyrinə hesablanır. Daha bir çox səbəblər sadalamaq olar təhlükəsizlik, gizlilik, milli etik dəyərlərin qorunması və s. kimi istənilən bütün perspektivlərdən baxıldığında bizim hər birimiz fərd olaraq milli resursların istifadəsini təbliğ etməliyik".